text:
интелектуална собственост, сключена в Стокхолм на 14 юли 1967 г., изменена на 28 септември 1979 г., и може да включва по взаимна договореност между страните и други обекти;
 д)
 „Съвместен комитет“ означава комитетът, създаден съгласно член 19;
 е)
 „неядрен материал” има значението, определено в приложение Б на Групата на ядрените доставчици;
 ж)
 „приложение Б на Групата на ядрените доставчици“ означава приложение Б към Насоките за пренос на ядрени материали;
 з)
 „ядрен материал“ означава всеки „изходен материал“ или „специален делящ се материал“, както тези термини са определени в член XX от Устава на МААЕ, сключен в седалището на Организацията на обединените нации на 23 октомври 1956 г. и влязъл в сила на 29 юли 1957 г. („Устав на МААЕ“). Всяко ново определение, дадено от Управителния съвет на МААЕ съгласно член ХХ от Устава на МААЕ, с което се изменя списъкът с материалите, определени като „изходен материал“ или „специален делящ се материал“, придобива сила съгласно настоящото споразумение само ако страните постигнат съгласие след консултации в Съвместния комитет;
 и)
 „мирни цели“ включва използването на ядрен материал, включително ядрен материал, получен чрез един или повече процеса, неядрен материал, оборудване и технологии в области като производството на електрическа енергия и топлинна енергия, медицината, селското стопанство и промишлеността, но не включва производството, научните изследвания или развойната дейност в областта на ядрените оръжия или други ядрени взривни устройства, или военни цели. Военните цели не включват снабдяването на военна база с енергия, идваща от която и да е енергийна мрежа, или производството на радиоизотопи, предназначени за използване за медицински цели във военна болница;
 й)
 „лица“ означава всяко физическо лице, предприятие или друг субект, по отношение на което се прилагат законовите и подзаконовите нормативни актове в съответната териториална юрисдикция на страните, но не включва самите страни по настоящото споразумение;
 к)
 „технология“ има значението, определено в приложение А към Насоките за пренос на ядрени материали;
 л)
 „преходен период“ има значението, определено в Споразумението за оттегляне; и
 м)
 „Споразумение за търговия и сътрудничество“ означава Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство и Северна Ирландия, от друга страна, сключено в Брюксел и в Лондон на 30 декември 2020 г.; и
 позоваванията в настоящото споразумение на членове са към членове от настоящото споразумение, освен ако е предвидено друго.
 Член 3
 Обхват на сътрудничеството в ядрената област
 1. Сътрудничеството в областта на използването на ядрената енергия за мирни цели, предвидено между страните по силата на настоящото споразумение, може да включва:
 а)
 улесняване на търговията и търговското сътрудничество;
 б)
 доставка на ядрен материал, неядрен материал и оборудване;
 в)
 трансфер на технологии, включително предоставяне на информация във връзка с настоящия член;
 г)
 снабдяване с оборудване и устройства;
 д)
 достъп до оборудване и съоръжения и тяхното използване;
 е)
 безопасно управление на отработено гориво и радиоактивни отпадъци, включително геоложко погребване;
 ж)
 ядрена безопасност и радиационна защита, включително аварийно планиране и готовност и наблюдение на нивата на радиоактивност в околната среда;
 з)
 ядрени гаранции и физическа защита;
 и)
 използване на радиоизотопи и радиация в селското стопанство,


text:
промишлеността, медицината и научните изследвания; по-специално с цел да се сведат до минимум рисковете от недостиг при снабдяването с медицински радиоизотопи и да се подкрепи разработването на нови технологии и лечения, включващи радиоизотопи, в интерес на общественото здраве;
 й)
 геоложки и геофизични проучвания, разработване, производство, по-нататъшно обработване и използване на урановите ресурси;
 к)
 регулаторни аспекти на използването на ядрената енергия за мирни цели;
 л)
 научноизследователската и развойна дейност; както и
 м)
 други области, свързани с предмета на настоящото споразумение, които могат да бъдат съвместно определени от страните в писмена форма след консултации в Съвместния комитет.
 2. Сътрудничеството в конкретни области, посочени в параграф 1, може да се осъществи при необходимост чрез договорености между правен субект, установен в Обединеното кралство, и правен субект, установен в Общността, като за всеки от тях съответният компетентен орган уведомява другия компетентен орган, че е надлежно оправомощен да извършва такова сътрудничество. Всички подобни договорености включват разпоредби, които уреждат защитата на правата върху интелектуална собственост, в случай че такива права съществуват или възникнат.
 Член 4
 Форми на сътрудничеството в ядрената област
 Сътрудничеството, посочено в член 3, може да приеме, но не се ограничава до, следните форми:
 а)
 Пренос на ядрен материал, неядрен материал, оборудване и технологии;
 б)
 обмен на информация в области от взаимен интерес, като например ядрени гаранции, ядрена безопасност, нива на радиоактивност в околната среда и снабдяване с радиоизотопи;
 в)
 улесняване на обмена, посещенията и обучението на персонал и експерти, включително професионално и специализирано обучение за административен, научен и технически персонал;
 г)
 организиране на симпозиуми и семинари;
 д)
 обмен на научна и техническа информация, помощ и услуги, включително по отношение на научноизследователски и развойни дейности;
 е)
 организиране и участие в съвместни проекти и създаване на съвместни предприятия и съответни двустранни работни групи или проучвания;
 ж)
 улесняване на търговското сътрудничество, свързано с ядрения горивен цикъл, като например доставка на услуги, свързани с ядрения горивен цикъл, включително преобразуване на уран и изотопно обогатяване; както и
 з)
 други форми на сътрудничество, които могат да бъдат съвместно определени от страните в писмена форма след консултации в Съвместния комитет.
 Член 5
 Обекти, които са предмет на споразумението
 1. Настоящото споразумение се прилага за обектите, посочени в параграф 2, освен ако:
 а)
 страните определят друго по взаимно съгласие в писмена форма; или
 б)
 се прилага изключение по силата на параграф 4.
 2. Обектите, посочени в параграф , са следните:
 а)
 ядрен материал, неядрен материал, оборудване или технология, пренасяни между страните или съответни техни лица, било пряко, или през трето лице. Този ядрен материал, неядрен материал, оборудване или технологии стават предмет на настоящото споразумение в момента на попадането им в териториалната юрисдикция на страната получател, ако страната доставчик е уведомила писмено страната получател за преноса, а страната получател писмено е потвърдила, че тези обекти се разглеждат или ще бъдат разглеждани като предмет на настоящото споразумение и че предложеният получател, ако той не е страната получател, е упълномощено лице съгласно териториалната юрисдикция на страната получател;
 б)
 ядрен материал, неядрен материал или оборудване, използвани в обектии, които са предмет на настоящото споразумение или произведени

type: contracts

jurisdiction: EU


text:
чрез използването на такива обекти и които могат да бъдат допълнително определени в административните договорености, установени съгласно член 15;
 в)
 ядрен материал, неядрен материал, оборудване или технологии, определени в съответствие с процедурите, предвидени в административните договорености, установени съгласно член 15, като предмет на настоящото споразумение след влизането в сила на настоящото споразумение; както и
 г)
 всякакви други обекти, съвместно определени от страните след консултации в рамките на Съвместния комитет.
 3. Обектите, спрямо които настоящото споразумение се прилага, както е посочено в параграф 1 от настоящия член, остават предмет на разпоредбите на настоящото споразумение, докато в съответствие с процедурите, предвидени в административните договорености, установени съгласно член 15, не се определи, че:
 а)
 тези обекти са били повторно пренесени извън териториалната юрисдикция на страната получател в съответствие с относимите разпоредби на настоящото споразумение;
 б)
 по отношение на ядрения материал — ядреният материал вече е неизползваем за каквато и да е ядрена дейност от гледна точка на гаранциите, посочени в член 6, параграф 1, или е станал практически неизвлечим; с цел да се установи кога ядрения материал, който е предмет на настоящото споразумение, вече е неизползваем или практически не може да бъде извлечен за преработване във вид, който е подходящ за каквато и да е ядрена дейност от гледна точка на гаранциите, двете страни приемат решение, изготвено от МААЕ в съответствие с разпоредбите за прекратяване на действието на гаранциите на съответните споразумения за гаранции, по които МААЕ е страна;
 в)
 по отношение на неядрените материали и оборудване – този обект вече е неизползваем ядрени цели;
 г)
 този обект вече не е предмет на настоящото споразумение в съответствие с критериите, определени в административните договорености, установени съгласно член 15; или
 д)
 страните определят друго по взаимно съгласие в писмена форма след консултации в Съвместния комитет.
 4. Технологиите са предмет на настоящото споразумение за всички държави — членки на Общността, с изключение на държавите членки, за които е посочено от Общността в писмено уведомление до Обединеното кралство относно влизането в сила на настоящото споразумение, че тези държави членки са изразили желанието си да не се включват технологиите в рамките на настоящото споразумение. Тези действия не засягат правото на Общността, по-специално правилата относно общия ядрен пазар. Всяка държава членка, във връзка с която е направено уведомление съгласно настоящия параграф, подпомага компетентния орган на Общността при изпълнението на задълженията по настоящото споразумение, що се отнася до трансфера и повторния трансфер на технологии. След консултации в Съвместния комитет уведомлението, посочено в настоящия параграф, може да бъде оттеглено в писмена форма по отношение на всяка засегната държава членка по всяко време, ако тази държава членка е изразила волята си в този смисъл. Практическите условия за прилагането на настоящата разпоредба се определят в административните договорености, установени съгласно член 15.
 Член 6
 Гаранции
 1. Ядреният материал, който е предмет на настоящото споразумение, отговаря на следните условия:
 а)
 в Общността — на гаранциите, прилагани от Евратом съгласно Договора за Евратом, и на гаранциите, прилагани от МААЕ съгласно следните споразумения за гаранции, със съответните техни изменения и замени, и в съответствие с Договора за


text:
неразпространение:
 i)
 Споразумението между държавите — членки на Общността, неразполагащи с ядрени оръжия, Европейската общност за атомна енергия и Международната агенция за атомна енергия, сключено в Брюксел на 5 април 1973 г. и влязло в сила на 21 февруари 1977 г. (документ на МААЕ INFCIRC/193), и Споразумението между Франция, Европейската общност за атомна енергия и Международната агенция за атомна енергия, сключено през юли 1978 г. и влязло в сила на 12 септември 1981 г. (документ на МААЕ INFCIRC/290); както и
 ii)
 допълнителните протоколи на МААЕ INFCIRC/193/Add.8 и INFCIRC/290/Add.1, подписани във Виена на 22 септември 1998 г. и влезли в сила на 30 април 2004 г. въз основа на документ на МААЕ INFCIRC/540 (коригиран текст) (Система за засилени гаранции, част II);
 б)
 в Обединеното кралство:
 i)
 на вътрешната система за гаранции, прилагана от националния компетентен орган; както и
 ii)
 на гаранциите на МААЕ съгласно Споразумението за гаранции между Обединеното кралство и МААЕ.
 2. В случай на спиране или на прекратяване по каквато и да е причина на прилагането в Общността или в Обединеното кралство на някое от споразуменията с МААЕ, посочени в параграф 1, съответната страна сключва без забавяне споразумение с МААЕ, което осигурява ефективност и обхват, равностойни на ефективността и обхвата, предвидени в съответните споразумения за гаранции, посочени в параграф 1, букви а) или б), или, ако това не е възможно:
 а)
 Общността, доколкото се отнася до нея, прилага гаранции, основани на системата за гаранции на Евратом, която предоставя ефективност и обхват, равностойни на предоставените със споразуменията за гаранции, посочени в параграф 1, буква а), и Обединеното кралство, доколкото се отнася до него, прилага гаранции, които предоставят ефективност и обхват, равностойни на предоставените със споразуменията за гаранции, посочени в параграф 1, буква б);
 б)
 или, ако това не е възможно, страните постигат договорености за прилагането на гаранции, които предоставят ефективност и обхват, равностойни на предоставените със споразуменията за гаранции, посочени в параграф 1, буква а) или б).
 3. Двете страни се договарят да прилагат в рамките на съответните си юрисдикции стабилна и ефективна система за отчетност и контрол на ядрения материал, която има за цел да гарантира, че ядреният материал, предмет на настоящото споразумение, не се отклонява от използването му за мирни цели. Надзорът, включително инспекциите в инсталациите, в които се съдържа ядрен материал, предмет на настоящото споразумение, се извършва по такъв начин, че съответните компетентни органи да могат да правят независими заключения и, когато е необходимо, да изискват подходящи коригиращи действия и да наблюдават тези действия.
 Член 7
 Физическа защита
 1. Мерки за физическа защита се прилагат по всяко време на равнища, които отговарят поне на критериите, изложени в приложение В към Насоки за пренос на ядрени материали. В допълнение към посочения документ, при прилагането на мерки за физическа защита Обединеното кралство, Общността, представлявана от Европейската комисия, и правителствата на държавите — членки на Общността, се позовават на своите задължения съгласно изменената КФЗЯМ, включително всички последващи изменения на изменената КФЗЯМ, които са в сила за всяка страна, и на препоръките на документа на МААЕ INFCIRC/225/Rev.5 (Препоръки за ядрена сигурност


text:
относно физическата защита на ядрения материал и ядрените съоръжения), включително всяко преразглеждане, освен ако страните съвместно са определили друго след консултации в Съвместния комитет.
 2. Превозът на ядрен материал е предмет на разпоредбите на изменената КФЗЯМ, включително всички изменения, които са в сила за всяка страна, и на Разпоредбите на МААЕ за безопасен превоз на радиоактивен материал (стандарти за безопасност на МААЕ, серия No TS-R-1), включително всяко преразглеждане, освен ако страните съвместно са определили друго след консултации в Съвместния комитет.
 Член 8
 Ядрена безопасност
 1. Общността и Обединеното кралство са страни по Конвенцията за ядрена безопасност, сключена във Виена на 17 юни 1994 г. и влязла в сила на 24 октомври 1996 г. (документ на МААЕ INFCIRC/449), Единната конвенция за безопасност при управление на отработено гориво и за безопасност при управление на радиоактивни отпадъци, сключена във Виена на 5 септември 1997 г. и влязла в сила на 18 юни 2001 г. (документ на МААЕ INFCIRC/546), Конвенцията за помощ в случай на ядрена авария или радиационна аварийна обстановка, сключена във Виена на 26 септември 1986 г. и влязла в сила на 26 февруари 1987 г. (документ на МААЕ INFCIRC/336), и на Конвенцията за оперативно уведомяване при ядрена авария, сключена във Виена на 26 септември 1986 г. и влязла в сила на 27 октомври 1986 г. (документ на IAEA INFCIRC/335). Всяко изменение на някоя от горепосочените конвенции се прилага към настоящото споразумение, освен ако някоя от страните е уведомила писмено другата страна, че не приема изменението. Общността, нейните държави членки и Обединеното кралство са одобрили Виенската декларация по ядрена безопасност, приета на 9 февруари 2015 г. (документ на МААЕ INFCIRC/872).
 2. Страните отчитат значението на международното сътрудничество за ефективни договорености за ядрена безопасност и, като признават водещата роля на двете страни в тази област, работят заедно за непрекъснатото подобряване на международните стандарти и конвенции за ядрена безопасност и на тяхното прилагане.
 3. Като признават принципа на непрекъснато подобряване на ядрената безопасност и правото на всяка страна да прилага стандарти за ядрена безопасност и доколкото това не противоречи на развитието на правно обвързващите международни стандарти за ядрена безопасност, всяка страна не отслабва или намалява нивата на защита под тези, предвидени от стандартите за защита и от тяхното прилагане, споделяни от страните в края на преходния период по отношение на ядрената безопасност, радиационната защита, безопасното управление на радиоактивни отпадъци и отработено гориво, извеждането от експлоатация, безопасния превоз на ядрен материал и аварийно планиране и готовност.
 4. Страните продължават да си сътрудничат, да поддържат редовни контакти и да обменят информация по въпроси, свързани с ядрената безопасност, радиационната защита, аварийното планиране и готовност и управлението на отработено гориво и радиоактивни отпадъци, включително резултатите от международни партньорски проверки, когато е целесъобразно.
 5. Страните продължават да си сътрудничат по въпросите, обхванати от:
 а)
 установените системи на Общността за мониторинг и обмен на информация относно нивата на радиоактивност в околната среда, включително:
 i)
 Системата на Европейската общност за ранен обмен на информация в случай на радиационна опасност (ECURIE); както и
 ii)
 Европейската платформа за обмен на радиологични данни (EURDEP);


text:
б)
 създадените експертни консултативни групи в областта на ядрената безопасност, включително Групата на европейските регулатори в областта на ядрената безопасност; както и
 в)
 всякакви други системи или групи на Общността, за които страните могат да споразумеят чрез своите компетентни органи.
 Общността, чрез своя компетентен орган, може да покани Обединеното кралство да участва като трето лице в посочените системи и групи.
 Член 9
 Преноси, повторни преноси и улесняване на търговията
 1. Всеки пренос на ядрен материал, неядрен материал, оборудване или технологии, извършван съгласно дейностите за сътрудничество по силата на настоящото споразумение, се извършва в съответствие с относимите международни ангажименти на Общността, държавите — членки на Общността, и Обединеното кралство във връзка с използването на ядрената енергия за мирни цели, изброени в член 6 и член 7, и във връзка с ангажиментите, поети от отделните държави — членки на Общността, и Обединеното кралство в рамките на Групата на ядрените доставчици, както е посочено в Насоките за пренос на ядрени материали.
 2. Страните улесняват търговията с обекти, които са предмет на настоящото споразумение, помежду си или между лица, установени в съответните територии на страните с оглед на взаимните интереси на производителите, промишлеността, свързана с ядрения горивен цикъл, комуналните услуги и потребителите.
 3. Доколкото е възможно практически, страните се подпомагат при закупуването на ядрен материал, неядрен материал, оборудване или технологии от всяка една от страните или от лица в рамките на Общността или под юрисдикцията на Обединеното кралство.
 4. Продължаването на сътрудничеството, предвидено в настоящото споразумение, зависи от взаимно удовлетворяващото прилагане на системата от гаранции и контрол, установена от Общността в съответствие с Договора за Евратом, и на системата от гаранции и контрол, установена от Обединеното кралство.
 5. Разпоредбите на настоящото споразумение не могат да се използват за застрашаване на целостта и безпрепятственото функциониране на общия ядрен пазар на Общността, по-специално за възпрепятстване на свободното движение на стоки и услуги в него или за осуетяване на общата политика на Общността в областта на ядрените доставки.
 6. Преносите на ядрен материал, неядрен материал, оборудване или технологии и съответните услуги се осъществяват при справедливи търговски условия. Настоящият параграф се прилага, без да се засяга Договорът за Евратом и произтичащото от него вторично законодателство, нито законовите и подзаконовите нормативни актове на Обединеното кралство.
 7. Всеки повторен пренос на ядрен материал, неядрен материал, оборудване или технологии, които са предмет на настоящото споразумение, извън юрисдикцията на страните, се извършва само в рамките на ангажиментите, поети от отделните държави — членки на Общността, и Обединеното кралство в рамките на Групата на доставчиците на ядрени материали. По-специално за повторни преноси на обекти, които са предмет на настоящото споразумение, се прилагат Насоките за пренос на ядрени материали.
 8. Писмените уведомления по отношение на преносите на обекти, които са предмет на настоящото споразумение, и повторните преноси на неядрен материал, оборудване и технологии, които са предмет на настоящото споразумение, се обменят в съответствие с процедурите, предвидени в административните договорености, установени съгласно член 15.
 9. Неядрените материали, оборудване и технологии, които са предмет на настоящото споразумение, не се пренасят извън териториалната юрисдикция на страната получател


text:
без предварителното писмено съгласие на страната доставчик, освен в съответствие с параграф 11 от настоящия член. Настоящата разпоредба не засяга член 5, параграф 4.
 10. Когато в Насоките за пренос на ядрени материали се изисква съгласието на страната доставчик, ядреният материал, който е предмет на настоящото споразумение, не се пренася извън териториалната юрисдикция на страната получател без предварителното писмено съгласие на страната доставчик, освен в съответствие с параграф 11.
 11. След влизането в сила на настоящото споразумение страните разменят списъци на държавите, в които е разрешен повторен пренос на ядрен материал, неядрен материал, оборудване и технологии от другата страна съгласно параграфи 9 и 10 от настоящия член. Всяка страна уведомява другата страна за промени в своите списъци на държави в съответствие с процедурите, определени в административните договорености, установени съгласно член 15.
 12. Когато Обединеното кралство или държава — членка на Общността, трансферира технология, която е предмет на настоящото споразумение, в държава членка, която попада в обхвата на изключението, предвидено в член 5, параграф 4, се прилагат параграфи 7 и 9 от настоящия член. Практическите условия за прилагането на настоящия параграф се определят в рамките на административните договорености, установени съгласно член 15.
 Член 10
 Обогатяване
 Всяка страна получава писменото съгласие на другата страна преди обогатяването на ядрен материал, който е предмет на настоящото споразумение, до 20 % или повече с изотопа уран-235. Ако бъде дадено, такова съгласие трябва да описва условията, при които полученият уран, обогатен до 20 % или повече процента, може да бъде използван. В административните договорености, установени съгласно член 15, могат да бъдат определени допълнителни разпоредби, необходими за улесняване на прилагането на настоящата разпоредба.
 Член 11
 Преработване
 Всяка страна дава съгласието си за преработване от другата страна на ядрено гориво, съдържащо ядрен материал, който е предмет на настоящото споразумение, при условие че преработването се извършва съгласно условията, изложени в приложението.
 Член 12
 Сътрудничество в областта на ядрената научноизследователска и развойна дейност
 1. Страните, както и техните агенции, си сътрудничат помежду си в областта на научноизследователската и развойната дейност за използването на ядрената енергия за мирни цели, както за производство на енергия, така и за използване извън областта на енергетиката, включително развитието на термоядрената енергия, когато страните имат общи интереси и доколкото те са обхванати от съответните им научноизследователски и развойни програми и дейности. Страните или техните агенции, според случая, могат да разрешат участието в това сътрудничество на изследователи и организации от всички научноизследователски сектори, включително университети, лаборатории и частния сектор. Страните, в съответствие със своите законови и подзаконови нормативни актове, се стремят да улеснят това сътрудничество между лицата в тази област.
 2. Сътрудничеството по настоящия член може да включва:
 а)
 участие на Обединеното кралство като трета държава в програмите и дейностите на Общността за научни изследвания и обучение; както и
 б)
 Членството на Обединеното кралство в Съвместното предприятие „Термоядрен синтез за енергия“,
 в съответствие с условията, определени в Споразумението за търговия и сътрудничество.
 3. Доколкото това е необходимо, страните или техните компетентни органи могат да сключат отделни договорености за прилагане, в които се определят конкретните обхват, ред и


text:
условия на сътрудничеството, предмет на настоящия член.
 4. Договореностите за прилагане, установени съгласно параграф 3, могат да обхващат, inter alia, разпоредби за финансиране, възлагане на управленски и оперативни отговорности и подробни разпоредби относно разпространението и обмена на информация, както и интелектуалната собственост.
 Член 13
 Обмен на информация и технически експертен опит
 1. Страните насърчават и улесняват подходящия и пропорционален обмен на информация и технически експертен опит помежду си и между съответните си компетентни органи по въпроси, попадащи в обхвата на настоящото споразумение.
 2. Страните могат да си предоставят взаимно, както и на своите компетентни органи и на лица в рамките на Общността или под юрисдикцията на Обединеното кралство, информация с която разполагат, по въпроси, които попадат в обхвата на настоящото споразумение.
 3. Информацията, получена от трето лице при условия, препятстващи допълнителното предоставяне на подобна информация, се изключва от обхвата на настоящото споразумение.
 4. Информацията, за която страната доставчик смята, че има търговска стойност, се предоставя само по реда и условията, определени от страната доставчик.
 5. Страните насърчават и улесняват обмена на информация между лица под юрисдикцията на Обединеното кралство, от една страна, и лица в рамките на Общността, от друга страна, по въпроси, които попадат в обхвата на настоящото споразумение.
 6. Информацията, притежавана от тези лица, се предоставя само с тяхно съгласие и по реда и условията, определени от тях.
 7. Страните вземат всички подходящи предпазни мерки, за да запазят поверителността на информацията, получена в резултат на действието на настоящото споразумение.
 Член 14
 Интелектуална собственост
 1. Страните гарантират адекватна и ефективна защита на създадената интелектуална собственост и на трансферираните технологии съгласно настоящото споразумение в съответствие с относимите международни споразумения и договорености, както и със законовите и подзаконовите нормативни актове, действащи в Обединеното кралство и в Съюза, в Общността или в техните държави членки.
 2. Настоящото споразумение няма за цел прехвърлянето на интелектуална собственост. Интелектуалната собственост, създадена в рамките на сътрудничеството, предвидено в настоящото споразумение, се разпределя според случая в конкретните споразумения, договорености или договори, свързани с настоящото споразумение.
 Член 15
 Административни договорености
 1. Страните, чрез съответните си компетентни органи, установяват административни договорености за ефективното прилагане на настоящото споразумение. Тези договорености включват процедурите, необходими, за да могат компетентните органи да прилагат и администрират настоящото споразумение.
 2. Административните договорености, установени съгласно настоящия член, могат да бъдат изменяни по взаимно съгласие в писмена форма между компетентните органи.
 3. Административните договорености могат да предвиждат обмен на инвентарни списъци по отношение на обектите, които са предмет на настоящото споразумение.
 4. Административните договорености могат да определят механизмите за консултации между компетентните органи.
 5. Воденето на отчет на ядрения материал и неядрените материали, които са предмет на настоящото споразумение, се основава на заменяемостта и върху принципите на пропорционалност и равностойност на ядрения материал и неядрените материали, посочени в административните договорености, установени съгласно настоящия член.
 Член 16
 Прилагане
 1. Разпоредбите на настоящото споразумение се прилагат добросъвестно и по такъв начин, че да се избегнат възпрепятстването, забавянето или прекомерната намеса в ядрените дейности в Обединеното кралство и в Общността, и по такъв начин, че да бъде в съответствие с


text:
благоразумните управленски практики, изисквани за икономичното и безопасно провеждане на ядрени дейности.
 2. Разпоредбите на настоящото споразумение не се използват с цел преследване на търговски или индустриални предимства, нито за намеса в търговските или индустриалните интереси, независимо дали са местни или международни, на някоя от страните или на упълномощени лица, нито за намеса в ядрената политика на някоя от страните или на държавите — членки на Общността, нито за възпрепятстване на подпомагането на използването на ядрената енергия за мирни и невзривни цели, нито за възпрепятстване на движението на обекти, предмет на или обявени за бъдещ предмет на настоящото споразумение, в рамките на съответната териториална юрисдикция на страните, или между Обединеното кралство и Общността.
 Член 17
 Приложимо право
 1. Предвиденото в настоящото споразумение сътрудничество е в съответствие с относимите законови и подзаконови нормативни актове в сила в Обединеното кралство и в рамките на Съюза и Общността, както и с международните споразумения, сключени от страните, без да се засяга член 18. По отношение на Общността приложимото право включва Договора за Евратом и произтичащото от него вторично законодателство.
 2. Всяка страна носи отговорност спрямо другата за гарантирането, че разпоредбите на настоящото споразумение се приемат и спазват — по отношение на Обединеното кралство — от всички лица под негова юрисдикция, на които е издадено разрешение съгласно настоящото споразумение, а по отношение на Общността — от всички лица в рамките на Общността, на които е издадено разрешение съгласно настоящото споразумение.
 Член 18
 Съществуващи споразумения
 1. Разпоредбите на което и да е действащо двустранно гражданско споразумение за ядрено сътрудничество между Обединеното кралство и държави — членки на Общността, се считат за допълващи настоящото споразумение и при необходимост се заменят с разпоредбите на настоящото споразумение.
 2. Настоящото споразумение не представлява допълващо споразумение към Споразумението за търговия и сътрудничество.
 3. Настоящото споразумение се прилага, без да засяга което и да е по-ранно двустранно споразумение между Обединеното кралство, от една страна, и Съюза и Общността, от друга страна.
 Член 19
 Съвместен комитет
 1. Страните създават съвместен комитет.
 2. Съставът на и процедурите, свързани със Съвместния комитет, се определят в административните договорености, установени съгласно член 15.
 3. Съвместният комитет заседава редовно, както и по искане на компетентния орган на всяка страна, за да упражнява надзор върху прилагането на настоящото споразумение.
 4. Функциите на Съвместния комитет включват, но не се ограничават до, следното:
 а)
 обмен на информация, обсъждане на най-добри практики, споделяне на опит в прилагането;
 б)
 създаване и координиране на работни групи, действащи в рамките на обхвата на настоящото споразумение;
 в)
 идентифициране, обсъждане и консултиране по технически въпроси;
 г)
 приемане на препоръки за съвместни решения, които да бъдат взети от страните, когато това е предвидено в настоящото споразумение, включително за съвместни решения за изменение настоящото споразумение;
 д)
 функциониране като форум за консултации, включително по отношение на уреждането на спорове;
 е)
 координиране на действията за сътрудничество за използване на ядрената енергия извън областта на енергетиката, по-специално с цел да се сведат до минимум рисковете от недостиг при снабдяването с медицински радиоизотопи и да се подкрепи разработването на нови технологии и лечения,


text:
включващи радиоизотопи, в интерес на общественото здраве; както и
 ж)
 функциониране като технически форум по всякакви други въпроси, свързани с настоящото споразумение.
 Член 20
 Консултации
 По искане на някоя от страните представители на страните се срещат, когато е необходимо, за да проведат консултации в рамките на Съвместния комитет по въпроси, възникващи при прилагането на настоящото споразумение, да упражняват надзор над изпълнението му и да обсъждат договорености за сътрудничество, допълващи предвидените в настоящото споразумение. Тези консултации могат да се осъществяват и под формата на обмен на кореспонденция.
 Член 21
 Уреждане на спорове
 1. Страните обсъждат своевременно в Съвместния комитет всеки спор между тях относно прилагането, тълкуването или изпълнението на настоящото споразумение с оглед разрешаване на спора чрез преговори. Тези обсъждания или преговори могат да се осъществяват и под формата на обмен на кореспонденция.
 2. Всеки такъв спор, който не е уреден чрез преговори и задължителни консултации в рамките на Съвместния комитет, се отнася, по искане на една от страните, до арбитражен съд, който е съставен от трима арбитри. Всяка страна определя по един арбитър, като така определените двама арбитри избират трети, който не е гражданин на никоя от страните, за председател.
 3. Ако в рамките на тридесет дни от искането за арбитраж някоя от страните не е посочила арбитър, другата страна в спора може да поиска председателят на Международния съд да назначи арбитър за страната, която все още не е посочила арбитър. Ако в рамките на тридесет дни от посочването или назначаването на арбитри и за двете страни третият арбитър не е избран, всяка страна може да поиска председателят на Международния съд да назначи третия арбитър.
 4. Мнозинството от членовете на арбитражния съд образува кворум, като всички решения се взимат с мнозинство от всички членове на арбитражния съд. Арбитражната процедура се определя от съда. Решенията му са задължителни и за двете страни и се изпълняват от тях. Възнаграждението на арбитрите се изчислява на същата основа като тези на съдиите ad hoc към Международния съд. Всяко арбитражно решение се изпълнява в съответствие с цялото приложимо законодателство на страните и международното право.
 Член 22
 Прекратяване на сътрудничеството в случай на сериозно нарушение
 1. В случай че:
 а)
 някоя от страните или държава — членка на Общността, е в сериозно нарушение на съществено задължение по членове 1, 5, 6, 7, 9, 10, 11 или 15, или на други задължения по настоящото споразумение, които могат да бъдат съвместно определени от страните в писмена форма след консултации в Съвместния комитет; или
 б)
 по-специално, държава — членка на Общността, неразполагаща с ядрено оръжие, детонира ядрено взривно устройство или държава членка на Общността, или Обединеното кралство детонира ядрено взривно устройство, като използва обект, който е предмет на настоящото споразумение,
 другата страна може, след писмено уведомление за това, да спре или да прекрати изцяло или частично сътрудничеството по настоящото споразумение. В уведомлението си страната посочва мерките, които счита за сериозно нарушение на задълженията по настоящото споразумение, посочва разпоредбите, които възнамерява да спре или прекрати, както и датата, от която възнамерява да приложи спирането или прекратяването.
 2. Преди някоя от


text:
страните да предприеме действия с тази цел, страните се консултират в рамките на Съвместния комитет с оглед разрешаването на спора по взаимно съгласие, включително постигане на решение дали са необходими коригиращи или друг вид мерки, и ако е така — мерките, които да се предприемат, както и графика, в рамките на който трябва да бъдат взети тези мерки.
 3. Спиране или прекратяване съгласно параграф 1 се предприема само в случай, че коригиращите или друг вид мерки не бъдат приложени в срока, определен от Съвместния комитет, или в случай, че не бъде намерено решение по взаимно съгласие, в рамките на разумен срок, но без забавяне.
 4. Спирането престава да се прилага, когато спиращата страна е убедена, че другата страна спазва задълженията си по настоящото споразумение, по своя инициатива или в резултат на решение на арбитражен съд.
 5. В случай на спиране или прекратяване на настоящото споразумение страната доставчик има право да поиска връщането на обекти, които са предмет на настоящото споразумение.
 Член 23
 Изменения
 1. По искане на някоя от страните те могат да провеждат в рамките на Съвместния комитет консултации относно евентуални изменения на настоящото споразумение, особено с оглед на международното развитие в ядрената област.
 2. Настоящото споразумение може да бъде изменено, ако страните постигнат съгласие за това.
 3. Всяко изменение влиза в сила на датата, определена от страните, посредством размяната на дипломатически ноти между страните или чрез техните компетентни органи, според случая, относно това, че са изпълнени съответните вътрешни процедури, необходими за влизането му в сила.
 4. Приложението към настоящото споразумение представлява неразделна част от него и може да бъде изменено в съответствие с настоящия член.
 Член 24
 Влизане в сила и срок на действие
 1. Настоящото споразумение влиза в сила на първия ден от месеца след месеца, в който двете страни са се уведомили взаимно, че са изпълнили съответните си вътрешни изисквания и процедури за установяване на съгласието си да бъдат обвързани.
 2. Настоящото споразумение остава в сила за първоначален срок от 30 години. След това настоящото споразумение се подновява автоматично за допълнителни срокове от по десет години, освен ако някоя от страните най-малко шест месеца преди датата на изтичането на първоначалния тридесетгодишен срок или на всеки допълнителен десетгодишен срок уведоми чрез размяна на дипломатически ноти другата страна за намерението си да прекрати споразумението.
 3. Независимо от спирането, прекратяването или изтичането на срока на действие на настоящото споразумение или на сътрудничество съгласно него, по каквито и да са причини, задълженията по членове 1, 5, 6, 7, 9, 10 и 11, членове 13 –18, членове 20, 21 и 22 остават в сила за срока, през който обектите, които са предмет на горепосочените членове, продължават да се намират на територията на другата страна или където и да било под нейна юрисдикция или контрол, или докато не бъде определено съвместно от страните в съответствие с член 5, че ядреният материал, който е предмет на настоящото споразумение, вече е неизползваем или е станал практически невъзстановим за преработване във вид, който е подходящ за каквато и да е ядрена дейност от гледна точка


text:
на на гаранциите.
 Член 25
 Автентични текстове
 Настоящото споразумение е сключено в два еднообразни екземпляра на английски, български, гръцки, датски, естонски, ирландски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език. Всички езикови версии на споразумението подлежат на окончателна правно-езикова редакция, която се извършва до 30 април 2021 г. Текстовете на езиците, получени в резултат на тази окончателна правно-езикова редакция заменят от самото начало подписаните версии на споразумението и се установяват като автентични и окончателни чрез размяна на дипломатически ноти между страните.
 Съставено в Брюксел и Лондон на тридесети декември две хиляди и двадесета година.
 Hecho en Bruselas y Londres, el treinta de diciembre de dos mil veinte.
 V Bruselu a v Londýně dne třicátého prosince dva tisíce dvacet.
 Udfærdiget i Bruxelles og London, den tredivte december to tusind og tyve.
 Geschehen zu Brüssel und London am dreißigsten Dezember zweitausendzwanzig.
 Kahe tuhande kahekümnenda aasta detsembrikuu kolmekümnendal päeval Brüsselis ja Londonis.
 Έγινε στις Βρυξέλλες και στο Λονδίνο, στις τριάντα Δεκεμβρίου δύο χιλιάδες είκοσι.
 Done at Brussels and London on the thirtieth day of December in the year two thousand and twenty.
 Fait à Bruxelles et à Londres, le trente décembre deux mille vingt.
 Arna dhéanamh sa Bhruiséil agus i Londain, an tríochadú lá de mhí na Nollag an bhliain dhá mhíle fiche.
 Sastavljeno u Bruxellesu i Londonu tridesetog prosinca godine dvije tisuće dvadesete.
 Fatto a Bruxelles e Londra, addì trenta dicembre duemilaventi.
 Briselē un Londonā, divi tūkstoši divdesmitā gada trīsdesmitajā decembrī.
 Priimta du tūkstančiai dvidešimtų metų gruodžio trisdešimtą dieną Briuselyje ir Londone.
 Kelt Brüsszelben és Londonban, a kétezer-huszadik év december havának harmincadik napján.
 Magħmul fi Brussell u Londra, fit-tletin jum ta’ Diċembru fis-sena elfejn u għoxrin.
 Gedaan te Brussel en Londen, dertig december tweeduizend twintig.
 Sporządzono w Brukseli i Londynie dnia trzydziestego grudnia roku dwa tysiące dwudziestego.
 Feito em Bruxelas e em Londres, em trinta de dezembro de dois mil e vinte.
 Întocmit la Bruxelles și la Londra la treizeci decembrie două mii douăzeci.
 V Bruseli a Londýne tridsiateho decembra dvetisícdvadsať.
 V Bruslju in Londonu, tridesetega decembra dva tisoč dvajset.
 Tehty Brysselissä ja Lontoossa kolmantenakymmenentenä päivänä joulukuuta vuonna kaksituhattakaksikymmentä.
 Som skedde i Bryssel och i London den trettionde december år tjugohundratjugo.
 (1) ОВ L 358, 16.12.2006 г., стр. 62.
 (2) Решение 2007/198/Евратом на Съвета от 27 март 2007 г. за създаване на Европейско съвместно предприятие за „ITER“ и развитието на термоядрената енергия и за предоставяне на предимства на същото (ОВ L 90, 30.3.2007 г., стр. 58).
 ПРИЛОЖЕНИЕ
 ПРЕРАБОТВАНЕ
 Член 1
 Ядреният материал, който е предметна настоящото споразумение, се преработва при спазване на следните условия:
 а)
 преработването се осъществява с цел използването на енергията или управлението на материали, съдържащи се в отработено гориво, в съответствие с програмата за ядрения горивен цикъл, както е взаимно съгласувана чрез консултации между компетентните органи;
 б)
 когато някоя от страните планира дейности по програма за ядрения горивен цикъл, нейният компетентен орган представя описание на предложената програма с подробности относно политическата, правната и регулаторната рамка за преработването


text:
или съхранението, превоза и използването на плутоний;
 в)
 възстановеният плутоний се съхранява и използва съгласно програмата за ядрения горивен цикъл, посочена в буква а); както и
 г)
 преработването и използването на възстановения плутоний за други мирни и невзривни цели, включително научноизследователска дейност, невключена в програмата за ядрения горивен цикъл, посочена в буква а), се осъществява единствено при условията, съвместно определени в писмена форма между страните след консултации съгласно член 2 от настоящото приложение.
 Член 2
 В рамките на 40 дни от получаването на искане от някоя от страните се провеждат консултации в Съвместния комитет:
 а)
 за преглед на действието на разпоредбите на настоящото приложение;
 б)
 за обсъждане на изменения на програмата за ядрения горивен цикъл, посочена в член 1 от настоящото приложение;
 в)
 за обсъждане на подобрения на международните гаранции и други техники за контрол, включително създаването на нови и общоприети международни механизми за преработването и плутония; или
 г)
 за обсъждане на предложения за преработването, използването, съхранението и превоза на възстановения плутоний за други мирни и невзривни цели, включително научноизследователска дейност.


text:
 9.10.2020
 BG
 Официален вестник на Европейския съюз
 L 330/3
 ПРОТОКОЛ
 към Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, за да се вземе предвид присъединяването на Република Хърватия към Европейския съюз
 КРАЛСТВО БЕЛГИЯ,
 РЕПУБЛИКА БЪЛГАРИЯ,
 ЧЕШКАТА РЕПУБЛИКА,
 КРАЛСТВО ДАНИЯ,
 ФЕДЕРАЛНА РЕПУБЛИКА ГЕРМАНИЯ,
 РЕПУБЛИКА ЕСТОНИЯ,
 ИРЛАНДИЯ,
 РЕПУБЛИКА ГЪРЦИЯ,
 КРАЛСТВО ИСПАНИЯ,
 ФРЕНСКАТА РЕПУБЛИКА,
 РЕПУБЛИКА ХЪРВАТИЯ,
 ИТАЛИАНСКАТА РЕПУБЛИКА,
 РЕПУБЛИКА КИПЪР,
 РЕПУБЛИКА ЛАТВИЯ,
 РЕПУБЛИКА ЛИТВА,
 ВЕЛИКОТО ХЕРЦОГСТВО ЛЮКСЕМБУРГ,
 УНГАРИЯ,
 РЕПУБЛИКА МАЛТА,
 КРАЛСТВО НИДЕРЛАНДИЯ,
 РЕПУБЛИКА АВСТРИЯ,
 РЕПУБЛИКА ПОЛША,
 ПОРТУГАЛСКАТА РЕПУБЛИКА,
 РУМЪНИЯ,
 РЕПУБЛИКА СЛОВЕНИЯ,
 СЛОВАШКАТА РЕПУБЛИКА,
 РЕПУБЛИКА ФИНЛАНДИЯ,
 КРАЛСТВО ШВЕЦИЯ,
 ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
 договарящи страни по Договора за Европейския съюз и Договора за функционирането на Европейския съюз, наричани по-нататък „държави членки“, представлявани от Съвета на Европейския съюз, и
 ЕВРОПЕЙСКИЯТ СЪЮЗ, наричан по-нататък „Съюзът“,
 от една страна,
 както и
 РЕПУБЛИКА ТУНИС, наричана по-нататък „Тунис“,
 от друга страна,
 заедно наричани по-нататък „договарящите страни“ за целите на настоящия протокол,
 КАТО ИМАТ ПРЕДВИД, че Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, (наричано по-нататък „Споразумението“), беше подписано в Брюксел на 17 юли 1995 г. и влезе в сила на 1 март 1998 г.;
 КАТО ИМАТ ПРЕДВИД, че Договорът за присъединяване на Република Хърватия към Европейския съюз, беше подписан в Брюксел на 9 декември 2011 г. и влезе в сила на 1 юли 2013 г.;
 КАТО ИМАТ ПРЕДВИД, че по силата на член 6, параграф 2 от Акта за присъединяване на Република Хърватия присъединяването ѝ към Споразумението се договаря чрез сключване на протокол към Споразумението;
 КАТО ИМАТ ПРЕДВИД, че бяха проведени консултациите, предвидени в член 23, параграф 2 от споразумението, с цел да се гарантира, че са взети предвид взаимните интереси на Съюза и на Тунис,
 СЕ СПОРАЗУМЯХА ЗА СЛЕДНОТО:
 Член 1
 С настоящото Република Хърватия става страна по Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, и съответно приема и взема предвид, по същия начин като останалите държави — членки на Съюза, текстовете на Споразумението, както и съвместните декларации, декларациите и размяната на писма.
 ГЛАВА I
 ИЗМЕНЕНИЯ НА ТЕКСТА НА ЕВРО-СРЕДИЗЕМНОМОРСКОТО СПОРАЗУМЕНИЕ, ВКЛЮЧИТЕЛНО ПРИЛОЖЕНИЯТА И ПРОТОКОЛИТЕ КЪМ НЕГО
 Член 2
 Правила за произход
 Протокол 6 се изменя, както следва:
 1.
 Приложение IVа се заменя със следното:
 „ПРИЛОЖЕНИЕ IVа
 ТЕКСТ НА ДЕКЛАРАЦИЯТА ВЪРХУ ФАКТУРА
 Декларацията върху фактура, чийто текст е даден по-долу, трябва да бъде съставена в съответствие с бележките под линия. Самите бележките под линия не е необходимо да бъдат възпроизвеждани.
 Текст на български език
 Износителят на продуктите, обхванати от този документ (митническо разрешение No ... (1)) декларира, че освен където е отбелязано друго, тези продукти са с ... преференциален произход (2).
 Текст на испански език
 El exportador de los productos incluidos en el presente documento (autorización aduanera no ... (1)) declara que, salvo indicación en sentido contrario, estos productos gozan de un origen preferencial... (2).
 Текст на чешки език
 Vývozce výrobků uvedených v tomto dokumentu (číslo povolení ... (1))


text:
prohlašuje, že kromě zřetelně označených mají tyto výrobky preferenční původ v ... (2).
 Текст на датски език
 Eksportøren af varer, der er omfattet af nærværende dokument, (toldmyndighedernes tilladelse nr. ... (1)), erklærer, at varerne, medmindre andet tydeligt er angivet, har præferenceoprindelse i ... (2).
 Текст на немски език
 Der Ausführer (Ermächtigter Ausführer; Bewilligungs-Nr. ... (1)) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte ... (2) Ursprungswaren sind.
 Текст на естонски език
 Käesoleva dokumendiga hõlmatud toodete eksportija (tolli kinnitus nr ... (1)) deklareerib, et need tooted on ... (2) sooduspäritoluga, välja arvatud juhul, kui on selgelt näidatud teisiti.
 Текст на гръцки език
 Ο εξαγωγέας των προϊόντων που καλύπτονται από το παρόν έγγραφο (άδεια τελωνείου υπ’ αριθ. ... (1)) δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής ... (2).
 Текст на английски език
 The exporter of the products covered by this document (customs authorisation No ... (1)) declares that, except where otherwise clearly indicated, these products are of ... (2) preferential origin.
 Текст на френски език
 L’exportateur des produits couverts par le présent document (autorisation douanière no ... (1)) déclare que, sauf indication claire du contraire, ces produits ont l’origine préférentielle ... (2).
 Текст на хърватски език
 Izvoznik proizvoda obuhvaćenih ovom ispravom (carinsko ovlaštenje br. ... (1)) izjavljuje da su, osim ako je drukčije izričito navedeno, ovi proizvodi .... (2) preferencijalnog podrijetla.
 Текст на италиански език
 L’esportatore delle merci contemplate nel presente documento (autorizzazione doganale n. ... (1)) dichiara che, salvo indicazione contraria, le merci sono di origine preferenziale ... (2).
 Текст на латвийски език
 Eksportētājs produktiem, kuri ietverti šajā dokumentā (muitas pilnvara Nr. ... (1)), deklarē, ka, izņemot tur, kur ir citādi skaidri noteikts, šiem produktiem ir priekšrocību izcelsme no ... (2).
 Текст на литовски език
 Šiame dokumente išvardintų prekių eksportuotojas (muitinės liudijimo Nr ... (1)) deklaruoja, kad, jeigu kitaip nenurodyta, tai yra ... (2) preferencinės kilmės prekės.
 Текст на унгарски език
 A jelen okmányban szereplő áruk exportőre (vámfelhatalmazási szám: ... (1)) kijelentem, hogy eltérő egyértelmű jelzés hianyában az áruk preferenciális ... (2) származásúak.
 Текст на малтийски език
 L-esportatur tal-prodotti koperti b’dan id-dokument (awtorizzazzjoni tad-dwana nru. ... (1)) jiddikjara li, ħlief fejn indikat b’mod ċar li mhux hekk, dawn il-prodotti huma ta’ oriġini preferenzjali ... (2).
 Текст на нидерландски език
 De exporteur van de goederen waarop dit document van toepassing is (douanevergunning nr. ... (1)), verklaart dat, behoudens uitdrukkelijke andersluidende vermelding, deze goederen van preferentiële ...oorsprong zijn (2).
 Текст на полски език
 Eksporter produktów objętych tym dokumentem (upoważnienie władz celnych nr ... (1)) deklaruje, że z wyjątkiem gdzie jest to wyraźnie określone, produkty te mają ... (2) preferencyjne pochodzenie.
 Текст на португалски език
 O exportador dos produtos cobertos pelo presente documento (autorização aduaneira n.o ... (1)), declara que, salvo expressamente indicado em contrário, estes produtos são de origem preferencial ... (2).
 Текст на румънски език
 Exportatorul produselor ce fac obiectul acestui document (autorizația vamală nr. ... (1)) declară că, exceptând cazul în care în mod expres este


text:
indicat altfel, aceste produse sunt de origine preferențială ... (2).
 Текст на словенски език
 Izvoznik blaga, zajetega s tem dokumentom (pooblastilo carinskih organov št. ... (1)) izjavlja, da, razen če ni drugače jasno navedeno, ima to blago preferencialno ... (2) poreklo.
 Текст на словашки език
 Vývozca výrobkov uvedených v tomto dokumente (číslo povolenia ... (1)) vyhlasuje, že okrem zreteľne označených, majú tieto výrobky preferenčný pôvod v ... (2).
 Текст на фински език
 Tässä asiakirjassa mainittujen tuotteiden viejä (tullin lupa nro ... (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja ... (2) alkuperätuotteita.
 Текст на шведски език
 Exportören av de varor som omfattas av detta dokument (tullmyndighetens tillstånd nr ... (1)) försäkrar att dessa varor, om inte annat tydligt markerats, har förmånsberättigande ...ursprung (2).
 Текст на арабски език
 ........................................................................................................................................................................................................................ (3)
 (място и дата)
 ........................................................................................................................................................................................................................ (4)
 (подпис на износителя; посочва се също името на лицето, което подписва декларацията, изписано четливо)
 “.
 2.
 Приложение IVб се заменя със следното:
 „ПРИЛОЖЕНИЕ IVб
 ТЕКСТ НА ДЕКЛАРАЦИЯТА ВЪРХУ ФАКТУРА EUR-MED
 Декларацията върху фактура EUR-MED, чийто текст е даден по-долу, трябва да бъде изготвена съгласно бележките под линия. Не е необходимо обаче бележките под линия да бъдат възпроизвеждани.
 Текст на български език
 Износителят на продуктите, обхванати от този документ (митническо разрешение No ... (5)) декларира, че освен където ясно е отбелязано друго, тези продукти са с ... преференциален произход (6).
 —
 cumulation applied with ...... (7)
 —
 no cumulation applied (8)
 Текст на испански език
 El exportador de los productos incluidos en el presente documento (autorización aduanera no ... (5)) declara que, salvo indicación en sentido contrario, estos productos gozan de un origen preferencial ... (6).
 —
 cumulation applied with ...... (7)
 —
 no cumulation applied (8)
 Текст на чешки език
 Vývozce výrobků uvedených v tomto dokumentu (číslo povolení ... (5)) prohlašuje, že kromě zřetelně označených, mají tyto výrobky preferenční původ v ... (6).
 —
 cumulation applied with ...... (7)
 —
 no cumulation applied (8)
 Текст на датски език
 Eksportøren af varer, der er omfattet af nærværende dokument, (toldmyndighedernes tilladelse nr.... (5)), erklærer, at varerne, medmindre andet tydeligt er angivet, har præferenceoprindelse i ... (6).
 —
 cumulation applied with ........ (7)
 —
 no cumulation applied (8)
 Текст на немски език
 Der Ausführer (Ermächtigter Ausführer; Bewilligungs-Nr. ... (5)) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte ... (6) Ursprungswaren sind.
 —
 cumulation applied with ........ (7)
 —
 no cumulation applied (8)
 Текст на естонски език
 Käesoleva dokumendiga hõlmatud toodete eksportija (tolli kinnitus nr. ... (5)) deklareerib, et need tooted on ... (6)sooduspäritoluga, välja arvatud juhul kui on selgelt näidatud teisiti.
 —
 cumulation applied with ........ (7)
 —
 no cumulation applied (8)
 Текст на гръцки език
 Ο εξαγωγέας των προϊόντων που καλύπτονται από το παρόν έγγραφο (άδεια τελωνείου υπ'αριθ. ... (5)) δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής ... (6).
 —
 cumulation applied with ........ (7)
 —
 no cumulation applied (8)
 Текст на английски език
 The exporter of the


text:
products covered by this document (customs authorization No ... (5)) declares that, except where otherwise clearly indicated, these products are of ... (6) preferential origin.
 —
 cumulation applied with ........ (7)
 —
 no cumulation applied (8)
 Текст на френски език
 L'exportateur des produits couverts par le présent document (autorisation douanière no ... (5)) déclare que, sauf indication claire du contraire, ces produits ont l'origine préférentielle ... (6).
 —
 cumulation applied with ........ (7)
 —
 no cumulation applied (8)
 Текст на хърватски език
 Izvoznik proizvoda obuhvaćenih ovom ispravom (carinsko ovlaštenje br. ... (5)) izjavljuje da su, osim ako je to drugačije izričito navedeno, ovi proizvodi ... (6) preferencijalnog podrijetla.
 —
 cumulation applied with ........ (7)
 —
 no cumulation applied (8)
 Текст на италиански език
 L'esportatore delle merci contemplate nel presente documento (autorizzazione doganale n. ... (5)) dichiara che, salvo indicazione contraria, le merci sono di origine preferenziale ... (6).
 —
 cumulation applied with ........ (7)
 —
 no cumulation applied (8)
 Текст на латвийски език
 Eksportētājs produktiem, kuri ietverti šajā dokumentā (muitas pilnvara Nr. ... (5)), deklarē, ka, izņemot tur, kur ir citādi skaidri noteikts, šiem produktiem ir priekšrocību izcelsme no ... (6).
 —
 cumulation applied with ........ (7)
 —
 no cumulation applied (8)
 Текст на литовски език
 Šiame dokumente išvardytų prekių eksportuotojas (muitinės liudijimo Nr ... (5)) deklaruoja, kad, jeigu kitaip nenurodyta, tai yra ... (6) preferencinės kilmės prekės.
 —
 cumulation applied with ........ (7)
 —
 no cumulation applied (8)
 Текст на унгарски език
 A jelen okmányban szereplő áruk exportőre (vámfelhatalmazási szám: ... (5)) kijelentem, hogy eltérő jelzés hianyában az áruk kedvezményes ... (6) származásúak.
 —
 cumulation applied with ........ (7)
 —
 no cumulation applied (8)
 Текст на малтийски език
 L-esportatur tal-prodotti koperti b'dan id-dokument (awtorizzazzjoni tad-dwana nru. ... (5)) jiddikjara li, ħlief fejn indikat b'mod ċar li mhux hekk, dawn il-prodotti huma ta' oriġini preferenzjali ... (6).
 —
 cumulation applied with ........ (7)
 —
 no cumulation applied (8)
 Текст на нидерландски език
 De exporteur van de goederen waarop dit document van toepassing is (douanevergunning nr. ... (5)), verklaart dat, behoudens uitdrukkelijke andersluidende vermelding, deze goederen van preferentiële ... oorsprong zijn (6).
 —
 cumulation applied with ........ (7)
 —
 no cumulation applied (8)
 Текст на полски език
 Eksporter produktów objętych tym dokumentem (upoważnienie władz celnych nr ... (5)) deklaruje, że z wyjątkiem gdzie jest to wyraźnie określone, produkty te mają ... (6) preferencyjne pochodzenie.
 —
 cumulation applied with ........ (7)
 —
 no cumulation applied (8)
 Текст на португалски език
 O exportador dos produtos cobertos pelo presente documento (autorização aduaneira no. ... (5)) declara que, salvo expressamente indicado em contrário, estes produtos são de origem preferencial ... (6).
 —
 cumulation applied with ........ (7)
 —
 no cumulation applied (8)
 Текст на румънски език
 Exportatorul produselor ce fac obiectul acestui document (autorizația vamală nr. ... (5)) declară că, exceptând cazul în care în mod expres este indicat altfel, aceste produse sunt de origine preferențială ... (6).
 —
 cumulation applied with ........ (7)
 —
 no cumulation applied (8)
 Текст на словенски език
 Izvoznik blaga,


text:
zajetega s tem dokumentom (pooblastilo carinskih organov št ... (5)) izjavlja, da, razen če ni drugače jasno navedeno, ima to blago preferencialno ... (6) poreklo.
 —
 cumulation applied with ........ (7)
 —
 no cumulation applied (8)
 Текст на словашки език
 Vývozca výrobkov uvedených v tomto dokumente (číslo povolenia ... (5)) vyhlasuje, že okrem zreteľne označených, majú tieto výrobky preferenčný pôvod v ... (6).
 —
 cumulation applied with ........ (7)
 —
 no cumulation applied (8)
 Текст на фински език
 Tässä asiakirjassa mainittujen tuotteiden viejä (tullin lupa n:o ... (5)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja ... alkuperätuotteita (6) .
 —
 cumulation applied with ........ (7)
 —
 no cumulation applied (8)
 Текст на шведски език
 Exportören av de varor som omfattas av detta dokument (tullmyndighetens tillstånd nr. ... (5)) försäkrar att dessa varor, om inte annat tydligt markerats, har förmånsberättigande ... ursprung (6).
 —
 cumulation applied with ........ (7)
 —
 no cumulation applied (8)
 Текст на арабски език
 —
 cumulation applied with ........ (7)
 —
 Не е приложена кумулация (8)
 ........................................................................................................................................................................................................................ (9)
 (място и дата)
 ........................................................................................................................................................................................................................ (10)
 (подпис на износителя; посочва се също името на лицето, което подписва декларацията, изписано четливо)
 “.
 ГЛАВА II
 ПРЕХОДНИ РАЗПОРЕДБИ
 Член 3
 Стоки в режим на транзит
 1. Разпоредбите на Споразумението могат да бъдат прилагани за стоки, изнесени от Тунис за Хърватия или от Хърватия за Тунис, които са в съответствие с разпоредбите на Протокол 4 към Споразумението и които на датата на присъединяване на Хърватия преминават транзитно или са на временно съхранение в складове, в митнически складове или в свободна зона в Тунис или в Хърватия.
 2. В тези случаи може да бъде предоставено преференциално третиране, при условие че в срок от четири месеца след датата на присъединяване на Хърватия на митническите органи на страната вносител бъде представено доказателство за произход, издадено със задна дата от митническите органи на страната износител.
 ГЛАВА III
 ЗАКЛЮЧИТЕЛНИ И ОБЩИ РАЗПОРЕДБИ
 Член 4
 Тунис се ангажира да не предявява претенции и да не отправя искания, да не отнася въпроса, да не променя или отменя отстъпки съгласно членове XXIV.6 и XXVIII от ГАТТ от 1994 г. във връзка с това разширяване на Съюза.
 Член 5
 След парафирането на настоящия протокол Съюзът своевременно предоставя хърватската езикова версия на Споразумението на своите държави членки и на Република Тунис. При условие че настоящият протокол влезе в сила, езиковата версия, посочена в първото изречение на настоящия член, става автентична при същите условия, както и английската, българската, гръцката, датската, естонската, испанската, италианската, латвийската, литовската, малтийската, немската, нидерландската, полската, португалската, румънската, словашката, словенската, унгарската, финската, френската, чешката, шведската и арабската езикова версия на Споразумението.
 Член 6
 Настоящият протокол представлява неразделна част от Споразумението.
 Член 7
 1. Настоящият протокол се одобрява от Европейския съюз, от Съвета на Европейския съюз от името на държавите членки и от Тунис в съответствие с техните собствени процедури. Договарящите страни се нотифицират взаимно за приключването на необходимите за тази цел процедури. Инструментите за одобрение се депозират в Генералния секретариат на Съвета на Европейския съюз.
 2. Настоящият


text:
протокол влиза в сила на първия ден от месеца, следващ датата, на която всички страни са се нотифицирали взаимно за приключването на необходимите за тази цел процедури.
 3. До момента на влизането си в сила Протоколът се прилага временно, считано от 1 юли 2013 г.
 Член 8
 Настоящият протокол се изготвя в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки, шведски и арабски език, като текстовете на всички езици са еднакво автентични.
 В ПОТВЪРЖДЕНИЕ НА КОЕТО долуподписаните упълномощени представители, надлежно упълномощени за тази цел, положиха подписите си под настоящия протокол.
 (1) Когато декларацията върху фактура е съставена от одобрен износител по смисъла на член 23 от Протокола, на това място трябва да се впише номерът на разрешението на одобрения износител. Когато декларацията върху фактура не е съставена от одобрен износител, думите в скоби трябва да се пропускат или мястото да се оставя празно.
 (2) Посочва се произходът на продуктите. Когато декларацията върху фактура се отнася изцяло или отчасти за продукти с произход от Сеута и Мелила по смисъла на член 38 от Протокола, износителят е длъжен ясно да ги посочи в документа, върху който е изготвена, със съкращението „CM“.
 (3) Тези данни могат да бъдат пропуснати, ако информацията се съдържа в самия документ.
 (4) Вж. член 22, параграф 5 от Протокола. В случаите, когато не се изисква подпис на износителя, освобождаването от задължението за подписване означава, че не е необходимо да се посочва и името на подписващото лице.
 (5) Когато декларацията за произход е съставена от одобрен износител, на това място трябва да се впише номерът на разрешението на одобрения износител. Когато декларацията за произход не е съставена от одобрен износител, думите в скобите се пропускат или мястото се оставя празно.
 (6) Посочва се произходът на продуктите. Когато декларацията за произход се отнася изцяло или отчасти за стоки с произход от Сеута и Мелиля, износителят трябва ясно да ги посочи в документа, върху който се съставя декларацията, посредством означението „CM“.
 (7) Въведете име на държавата/държавите.
 (8) Необходимото се попълва или заличава.
 (9) Тези данни могат да бъдат пропуснати, ако информацията се съдържа в самия документ.
 (10) Вж. член 22, параграф 5 от Протокола. В случаите, когато не се изисква подпис на износителя, освобождаването от задължението за подписване означава, че не е необходимо да се посочва и името на подписващото лице.


text:
 Важна правна забележка
 |
 22002D0109
 Официален вестник n° L 298 , 31/10/2002 стр. 0033 - 0034 специално чешко издание глава 11 том 07 стр. 362 - 363 специално испанско издание глава 11 том 07 стр. 362 - 363 специално унгарско издание глава 11 том 07 стр. 362 - 363 специално литвийско издание глава 11 том 07 стр. 362 - 363 LV.ES глава 11 том 07 стр. 362 - 363 MT.ES глава 11 том 07 стр. 362 - 363 PL.ES глава 11 том 07 стр. 362 - 363 SK.ES глава 11 том 07 стр. 362 - 363 специално словенско издание глава 11 том 07 стр. 362 - 363
 Решение на Съвместния комитет на ЕИПNo 109/2002от 12 юли 2002 годиназа изменение на приложение XXI (Статистика) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение XXI към Договора беше изменено с Решение No 92/2002 на Съвместния комитет на ЕИП от 25 юни 2002 г. [1].(2) Регламент (EО) No 29/2002 на Комисията от 19 декември 2001 г. за изменение на Регламент (ЕИО) No 3037/90 на Съвета относно статистическата класификация на икономическите дейности в Европейската общност [2] трябва да бъде включен в Споразумението,РЕШИ:Член 1Приложение XXI към Споразумението се изменя както следва:1. Към точка 20 (Регламент (ЕИО) No 3037/90 на Съвета) се прибавя следното тире:- "— 32002 R 0029: Регламент (EО) No 29/2002 на Комисията от 19 декември 2001 г. (ОВ L 6, 10.1.2002 г., стр. 3)."2. В точка 2 от Секторни адаптации след думите "Регламент (ЕИО) No 3037/90 на Съвета от 9 октомври 1990 г. за статистическата класификация на икономическите дейности в Европейската общност" се вмъкват думите "с последвателните му изменения".Член 2Текстовете на Регламент (EО) No 29/2002 на исландски и норвежки език, които предстои да бъдат публикувани в притурката за ЕИП към Официален вестник на Еврoпейските общности, са автентични.Член 3Настоящото решение влиза в сила на 13 юли 2002 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Еврoпейските общности.Съставено в Брюксел на 12 юли 2002 година.За Съвместния комитет на ЕИППредседателG. S. Gunnarsson[1] ОВ L 266, 3.10.2002 г., стр. 67.[2] ОВ L 6, 10.1.2002 г., стр. 3.[***] Не са посочени конституционни изисквания.--------------------------------------------------


text:
 25.3.2021
 BG
 Официален вестник на Европейския съюз
 L 105/15
 РЕШЕНИЕ НА СЪВМЕСТНИЯ КОМИТЕТ НА ЕИП No 217/2018
 от 26 октомври 2018 година
 за изменение на приложение XIII (Транспорт) към Споразумението за ЕИП [2021/500]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2018/1065 на Комисията от 27 юли 2018 г. за изменение на Регламент (ЕС) No 1178/2011, отнасящо се за автоматично потвърждаване на валидността на издадени в ЕС свидетелства за летателна правоспособност и отнасящо се за обучението за излитане и кацане (1) следва да бъде включен в Споразумението за ЕИП.
 (2)
 Поради това приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 66нд (Регламент (ЕС) No 1178/2011 на Комисията) от приложение XIII към Споразумението за ЕИП се добавя следното тире:
 „—
 32018 R 1065: Регламент (ЕС) 2018/1065 на Комисията от 27 юли 2018 г. (ОВ L 192, 30.7.2018 г., стр. 31).“
 Член 2
 Текстовете на Регламент (ЕС) 2018/1065 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 27 октомври 2018 г., при условие че са внесени всички нотификации, предвидени в член 103, параграф 1 от Споразумението за ЕИП ( (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 26 октомври 2018 година.
 За Съвместния комитет на ЕИП
 Председател
 Oda Helen SLETNES
 (1) ОВ L 192, 30.7.2018 г., стр. 31.
 (*1) Без отбелязани конституционни изисквания.


text:
 Важна правна забележка
 |
 22000D0622(05)
 Официален вестник n° L 148 , 22/06/2000 стр. 0045 - 0045 специално чешко издание глава 11 том 04 стр. 137 - 137 специално испанско издание глава 11 том 04 стр. 137 - 137 специално унгарско издание глава 11 том 04 стр. 137 - 137 специално литвийско издание глава 11 том 04 стр. 137 - 137 LV.ES глава 11 том 04 стр. 137 - 137 MT.ES глава 11 том 04 стр. 137 - 137 PL.ES глава 11 том 04 стр. 137 - 137 SK.ES глава 11 том 04 стр. 137 - 137 специално словенско издание глава 11 том 04 стр. 137 - 137
 Решение на Съвместния комитет на ЕИПNo 20/1999от 26 февруари 1999 годиназа изменение на приложение XX (Околна среда) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че приложение XX към Споразумението е изменено с Решение No 105/98 на Съвместния комитет за ЕИП от 30 октомври 1998 г. [1];като има предвид, че Директива 97/11/ЕО на Съвета от 3 март 1997 г. за изменение на Директива 85/337/ЕИО относно оценката на въздействието на определени публични и частни проекти върху околната среда [2] трябва да бъде включена в Споразумението,РЕШИ:Член 1В точка 1 (Директива 85/337/ЕИО на Съвета) на приложение XX към Споразумението се добавя следният текст:"както е изменено с:- 397 L 0011: Директива 97/11/ЕО на Съвета от 3 март 1997 г. (ОВ L 73, 14.3.1997 г., стр. 5)."Член 2Текстовете на Директива 97/11/ЕС на исландски и норвежки език, които са добавени на съответните езикови версии в настоящото решение, са автентични.Член 3Настоящото решение влиза в сила на 27 февруари 1999 г., при условие че всички нотификации съгласно член 103, параграф 1 от Споразумението са направени до Съвместния комитет на ЕИП.Член 4Настоящото решение се публикува в раздела за ЕИП и в притурката за ЕИП в Официален вестник на Европейските общности.Съставено в Брюксел на 26 февруари 1999 година.За Съвместния комитет на ЕИППредседателF. Barbaso[1] ОВ L 197, 29.2.1999 г., стр. 57, с поправка в ОВ L 226, 27.8.1999 г., стр. 44.[2] ОВ L 73, 14.3.1997 г., стр. 5.--------------------------------------------------


text:
 22.12.2011
 BG
 Официален вестник на Европейския съюз
 L 341/85
 РЕШЕНИЕ НА СЪВМЕСТНИЯ КОМИТЕТ НА ЕИП
 No 120/2011
 от 21 октомври 2011 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението беше изменено с Решение на Съвместния комитет на ЕИП No 104/2011 от 30 септември 2011 г. (1)
 (2)
 Регламент за изпълнение (ЕС) No 390/2011 на Комисията от 19 април 2011 година за изменение на Регламент (ЕО) No 474/2006 относно създаване на списък на Общността на въздушните превозвачи, предмет на оперативна забрана в границите на Общността (2), следва да бъде включен в Споразумението,
 ПРИЕ НАСТОЯЩОТО РЕШЕНИЕ:
 Член 1
 В точка 66щаб (Регламент (ЕО) No 474/2006 на Комисията) от приложение XIII към Споразумението се добавя следното тире:
 „—
 32011 R 0390: Регламент за изпълнение (ЕС) No 390/2011 на Комисията от 19 април 2011 г. (ОВ L 104, 20.4.2011 г., стр. 10).“
 Член 2
 Текстовете на Регламент за изпълнение (ЕС) No 390/2011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 ноември 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 21 октомври 2011 година.
 За Съвместния комитет на ЕИП
 Председател
 Kurt JÄGER
 (1) ОВ L 318, 1.12.2011 г., стр. 42.
 (2) ОВ L 104, 20.4.2011 г., стр. 10.
 (3) Без отбелязани конституционни изисквания.


text:
 30.7.2015
 BG
 Официален вестник на Европейския съюз
 L 202/27
 РЕШЕНИЕ НА СЪВМЕСТНИЯ КОМИТЕТ НА ЕИП
 No 177/2014
 от 25 септември 2014 година
 за изменение на приложение II (Технически регламенти, стандарти, изпитвания и сертифициране) към Споразумението за ЕИП [2015/1245]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент за изпълнение (ЕС) No 19/2014 на Комисията от 10 януари 2014 г. за изменение на приложението към Регламент (ЕС) No 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход във връзка със субстанцията хлороформ (1) трябва да бъде включен в Споразумението за ЕИП.
 (2)
 Регламент за изпълнение (ЕС) No 20/2014 на Комисията от 10 януари 2014 г. за изменение на приложението към Регламент (ЕС) No 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход по отношение на субстанцията бутафосфан (2) трябва да бъде включен в Споразумението за ЕИП.
 (3)
 Поради това приложение II към Споразумението за ЕИП следва да бъде изменено по съответния начин,
 ПРИЕ НАСТОЯЩОТО РЕШЕНИЕ:
 Член 1
 В точка 13 (Регламент (ЕС) No 37/2010 на Комисията) от глава XIII от приложение II към Споразумението за ЕИП се добавят следните тирета:
 „—
 32014 R 0019: Регламент за изпълнение (ЕС) No 19/2014 на Комисията от 10 януари 2014 г. (ОВ L 8, 11.1.2014 г., стр. 18).
 —
 32014 R 0020: Регламент за изпълнение (ЕС) No 20/2014 на Комисията от 10 януари 2014 г. (ОВ L 8, 11.1.2014 г., стр. 20).“
 Член 2
 Текстовете на регламенти за изпълнение (ЕС) No 19/2014 и (ЕС) No 20/2014 на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 26 септември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 25 септември 2014 година.
 За Съвместния комитет на ЕИП
 Председател
 Kurt JÄGER
 (1) ОВ L 8, 11.1.2014 г., стр. 18.
 (2) ОВ L 8, 11.1.2014 г., стр. 20.
 (3) Без отбелязани конституционни изисквания.


text:
 22.6.2017
 BG
 Официален вестник на Европейския съюз
 L 161/85
 РЕШЕНИЕ НА СЪВМЕСТНИЯ КОМИТЕТ НА ЕИП
 No 292/2015
 от 30 октомври 2015 година
 за изменение на приложение XXI (Статистика) към Споразумението за ЕИП [2017/1081]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 431/2014 на Комисията от 24 април 2014 г. за изменение на Регламент (ЕО) No 1099/2008 на Европейския парламент и на Съвета относно статистиката за енергийния сектор, по отношение на изготвянето на годишната статистика за енергийното потребление в домакинствата (1), следва да бъде включен в Споразумението за ЕИП.
 (2)
 Поради това приложение XXI към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Текстът на точка 26а (Регламент (ЕО) No 1099/2008 на Европейския парламент и на Съвета) от приложение XXI се заменя със следното:
 „32008 R 1099: Регламент (ЕО) No 1099/2008 на Европейския парламент и на Съвета от 22 октомври 2008 г. относно статистиката за енергийния сектор (ОВ L 304, 14.11.2008 г., стр. 1), изменен с:
 —
 32013 R 0147: Регламент (ЕС) No 147/2013 на Комисията от 13 февруари 2013 г. (ОВ L 50, 22.2.2013 г., стр. 1),
 —
 32014 R 0431: Регламент (ЕС) No 431/2014 на Комисията от 24 април 2014 г. (ОВ L 131, 1.5.2014 г., стр. 1).
 За целите на настоящото споразумение разпоредбите на този регламент се четат със следните адаптации:
 а)
 Лихтенщайн е освободен от събирането на данни съгласно изискванията в настоящия регламент с изключение на данни, отнасящи се до вноса и износа на различните енергийни продукти и производството на електроенергия, за годишната енергийна статистика (приложение Б).
 б)
 Исландия е освободена от задължението за докладване на агрегираните показатели, посочени в приложение Б, свързани с подробната разбивка за потреблението на енергия по вид крайно потребление (отопление, охлаждане, топла вода, готвене, осветление и електроуреди, други) на жилищния сектор, както е определено в раздел 2.3 от приложение А.“
 Член 2
 Текстовете на Регламент (ЕС) No 431/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 ноември 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 октомври 2015 година.
 За Съвместния комитет на ЕИП
 Председател
 Oda SLETNES
 (1) ОВ L 131, 1.5.2014 г., стр. 1.
 (*1) Без отбелязани конституционни изисквания.


text:
 Важна правна забележка
 |
 22004D0111
 Официален вестник n° L 376 , 23/12/2004 стр. 0047 - 0048
 Решение на Съвместния комитет на ЕИПNo 111/2004от 9 юли 2004 годиназа изменение на приложение ХVIII (Здравословни и безопасни условия на труд, трудово право и равно третиране на мъжете и жените) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение ХVIII към споразумението бе изменено със Споразумението за участие на Чешката република, Република Естония, Република Кипър, Република Унгария, Република Латвия, Република Литва, Република Малта, Република Полша, Република Словения и Словашката република в Европейското икономическо пространство, подписано на 14 октомври 2003 г. в Люксембург [1].(2) Препоръка 2003/134/ЕО на Съвета от 18 февруари 2003 г. относно подобряването на опазването на здравето и безопасността по време на работа на самонаетите лица [2] трябва да се включи в споразумението,РЕШИ:Член 1След точка 16к (Съобщение СОМ(2000)466 окончателно на Комисията) от приложение ХVIII към Споразумението се добавя следната точка:"16л. 32003 Н 0134: Препоръка 2003/134/ЕО на Съвета от 18 февруари 2003 г. относно подобряването на опазването на здравето и безопасността по време на работа на самонаетите лица (ОВ L 53, 28.2.2003 г., стр. 45)."Член 2Текстовете на Препоръка 2003/134/ЕО на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 10 юли 2004 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 9 юли 2004 година.За Съвместния комитет на ЕИППредседателKjartan Jóhannsson[1] ОВ L 130, 29.4.2004 г., стр. 3.[2] ОВ L 53, 28.2.2003 г., стр. 45.[***] Не са посочени конституционни изисквания.--------------------------------------------------


text:
 Важна правна забележка
 |
 22004D0022
 Официален вестник n° L 127 , 29/04/2004 стр. 0127 - 0127 специално чешко издание глава 11 том 09 стр. 43 - 43 специално испанско издание глава 11 том 09 стр. 43 - 43 специално унгарско издание глава 11 том 09 стр. 43 - 43 специално литвийско издание глава 11 том 09 стр. 43 - 43 LV.ES глава 11 том 09 стр. 43 - 43 MT.ES глава 11 том 09 стр. 43 - 43 PL.ES глава 11 том 09 стр. 43 - 43 SK.ES глава 11 том 09 стр. 43 - 43 специално словенско издание глава 11 том 09 стр. 43 - 43
 Решение на Съвместния комитет на ЕИПNo 22/2004от 19 март 2004 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение II към Споразумението беше изменено с Решение No 3/2004 на Съвместния комитет на ЕИП от 6 февруари 2004 г. [1].(2) Регламент (ЕО) No 1490/2003 на Комисията от 25 август 2003 г. за изменение на приложение I към Регламент (ЕИО) No 2377/90 относно процедура на Общността за определянето на максимални граници за отпадъците от ветеринарни медикаменти в храните от животински произход [2] трябва да бъде включен в Споразумението,РЕШИ:Член 1Към точка 14 (Регламент (ЕИО) No 2377/90 на Съвета) от глава XIII от приложение II към споразумението се добавя следното тире:- "— 32003 R 1490: Регламент (ЕО) No 1490/2003 на Комисията от 25 август 2003 г. (ОВ L 214, 26.8.2003 г., стр. 3)."Член 2Текстовете на Регламент (ЕО) No 1490/2003 на исландски и норвежки език които предстои да бъдат публикувани в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 20 март 2004 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 19 март 2004 година.За Съвместния комитет на ЕИППредседателP. Westerlund[1] ОВ L 116, 22.4.2004 г., стр. 44.[2] ОВ L 214, от 26.8.2003 г., стр. 3.[***] Няма посочени конституционни изисквания.--------------------------------------------------


text:
 23.9.2021
 BG
 Официален вестник на Европейския съюз
 L 337/10
 РЕШЕНИЕ НА СЪВМЕСТНИЯ КОМИТЕТ НА ЕИП No 226/2018
 от 5 декември 2018 година
 за изменение на приложение I (Ветеринарни и фитосанитарни въпроси) към Споразумението за ЕИП [2021/1493]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2018/969 на Комисията от 9 юли 2018 г. за изменение на приложение V към Регламент (ЕО) No 999/2001 на Европейския парламент и на Съвета по отношение на изискванията за отстраняване на специфичните рискови материали от дребни преживни животни (1) следва да бъде включен в Споразумението за ЕИП.
 (2)
 Настоящото решение се отнася до законодателството относно ветеринарните въпроси. Законодателството относно ветеринарните въпроси не се прилага по отношение на Лихтенщайн дотогава, докогато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Поради това настоящото решение не се прилага по отношение на Лихтенщайн.
 (3)
 Поради това приложение I към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 12 (Регламент (ЕО) No 999/2001 на Европейския парламент и на Съвета) от част 7.1 от глава I на приложение I към Споразумението се добавя следното тире:
 „—
 32018 R 0969: Регламент (ЕС) 2018/969 на Комисията от 9 юли 2018 г. (ОВ L 174, 10.7.2018 г., стр. 12).“
 Член 2
 Текстовете на Регламент (ЕС) 2018/969 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 6 декември 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 5 декември 2018 година.
 За Съвместния комитет на ЕИП
 Председател
 Oda Helen SLETNES
 Секретари
 на Съвместния комитет на ЕИП
 Hege M. HOFF
 Mikołaj KARŁOWSKI
 (1) ОВ L 174, 10.7.2018 г., стр. 12.
 (*) Без отбелязани конституционни изисквания.


text:
 11/ 03
 BG
 Официален вестник на Европейския съюз
 179
 21981A0905(01)
 L 252/27
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 КОНВЕНЦИЯ ЗА ОПАЗВАНЕ НА ЖИВИТЕ МОРСКИ РЕСУРСИ НА АНТАРКТИКА
 ДОГОВАРЯЩИТЕ СТРАНИ,
 СЪЗНАВАЙКИ значението на опазването на околната среда и защитата на целостта на екосистемата на моретата в района на Антарктика,
 ОТЧИТАЙКИ концентрацията на живите морски ресурси, намиращи се в антарктическите води, и повишения интерес към възможностите, предлагани при използуването на тези ресурси като източници на протеин,
 СЪЗНАВАЙКИ неотложността от осигуряване на защита за антарктическите живи морски ресурси,
 СЧИТАЙКИ, ЧЕ е особено важно да се задълбочи опазването на антарктическата морска екосистема и нейните компоненти с цел решенията и резултатите да се базират на съответната научна информация,
 ВЯРВАЙКИ, ЧЕ опазването на антарктическите живи морски ресурси изисква международно сътрудничество в съответствие с клаузите на Антарктическия договор и активно участие на всички държави, ангажирани в научните изследвания на антарктическите води,
 ПРИЗНАВАЙКИ основната отговорност на Консултативните страни на Антарктическия договор за защита и опазване на антарктическата околна среда и в частност техните задължения по член IX, параграф 1, буква е) от Антарктическия договор по отношение на защитата и опазването на живите морски ресурси на Антарктика,
 ОТЧИТАЙКИ извършената вече дейност от Консултативните страни на Антарктическия договор, включваща предимно договорените мероприятия за опазване на антарктическата флора и фауна, както и условията на Конвенцията за защита на антарктическите тюлени,
 ИМАЙКИ ПРЕДВИД позицията по отношение консервацията на антарктическите живи морски ресурси, изразена от Консултативните страни на Деветата консултативна среща на Антарктическия договор, и значението на клаузите на Препоръка IХ-2, които доведоха до създаването на настоящата конвенция,
 ВЯРВАЙКИ, ЧЕ от интерес за цялото човечество е да се съхранят водите около Антарктическия континент единствено за мирни цели и да се премахнат всякакви възможности за превръщането им в обект на международни конфликти,
 ОТЧИТАЙКИ, ЧЕ в светлината на гореизложеното е желателно да се създаде подходящ механизъм за съвети, стимулиране, взимане на решения и координация на всички дейности и научни изследвания, необходими за обезпечаването на защитата на антарктическите живи морски организми,
 СЕ ДОГОВОРИХА ЗА СЛЕДНОТО:
 Член I
 1. Тази Конвенция се прилага за антарктическите живи морски ресурси в района на юг от 60 градуса южна ширина, и за антарктическите живи морски ресурси в района между тази ширина и Антарктическата конвергенция, която представлява част от антарктическата морска екосистема.
 2. Антарктическите живи морски ресурси представляват популациите от плавникови риби, мекотели, ракообразни и всички останали видове живи организми, включително и птици, открити на юг от Антарктическата конвергенция.
 3. Антарктическата морска екосистема представлява комплекс от взаимоотношенията на антарктическите морски живи ресурси помежду им и с тяхната физическа среда.
 4. Антарктическата конвергенция се приема като линия, която свързва следните точки по паралели ширина и меридиани дължина:
 50°Ю, 0° ; 50°Ю, 30°И ; 45°Ю, 30°И ; 45°Ю, 80°И ; 55°Ю, 80°И ; 55°Ю, 150°И ; 60°Ю, 150°И ; 60°Ю, 50°З ; 50°Ю, 50°З ; 50°Ю, 0°
 Член II
 1. Целта на Конвенцията е опазването на антарктическите живи морски ресурси.
 2. В съответствие с целите на настоящата конвенция терминът „опазване“ включва и рационалното използване.
 3. Всякакъв улов и свързаните с него дейности в


text:
района на Конвенцията се осъществява в съответствие с клаузите на настоящата конвенция и със следните принципи на консервация:
 а)
 предотвратяване намаляването на размера на определени популации при улов под границите, осигуряващи тяхното устойчиво възстановяване. За тази цел размерът на популацията не бива да спада под границата, близка до тази, която осигурява максимален чист годишен прираст;
 б)
 поддържане на екологичните връзки между уловните и зависимите от тях популации на антарктическите живи морски ресурси и реставрацията на намалените популации до нива, определени по буква а);
 в)
 предотвратяване на изменения или свеждане до минимум на риска от изменения в морската екосистема, които не могат да се преодолеят за период, по-малък от 2 или 3 десетилетия, като се имат предвид съществуващите познания за директното и индиректното въздействие на улова, ефектът от въвеждането на чужди видове, влиянието на някои странични дейности върху морската екосистема, както и на измененията в околната среда с цел да се поддържа опазването на антарктическите живи морски ресурси.
 Член III
 Договарящите страни, независимо дали са страни в Антарктическия договор, се договарят, че няма да предприемат никакви дейности в района на Антарктическия договор, противоречащи на принципите и целите на този договор, и че в техните взаимоотношения те са обвързани чрез задълженията, съдържащи се в членове I и V от Антарктическия договор.
 Член IV
 1. По отношение на района на Антарктическия договор всички договарящи се страни, които не са страни в него, са обвързани в своите взаимоотношения съгласно членове IV и VI от Договора.
 2. Нищо от настоящата конвенция, нито други действия и дейности, протичащи, докато тя е в сила, не може да:
 а)
 представлява база за предявяване, поддържане или отхвърляне на искове за териториален суверенитет в района на Антарктическия договор или за създаване на права за суверенитет в района на Антарктическия договор;
 б)
 бъде интерпретирано като отказ или съкращаване от някоя от договарящите страни на някакво право или иск, или основа за претенции за упражняване на държавно крайбрежно право съгласно международните закони в района, където се прилага настоящата конвенция;
 в)
 бъде интерпретирано като ощетяване позицията на дадена договаряща страна по отношение признаването или отхвърлянето на всяко подобно право, иск, или основание за претенция;
 г)
 повлияе на клаузите на член IV, параграф 2 от Антарктическия договор относно това, че никакви нови претенции или изменения на съществуващия териториален суверенитет в Антарктика няма да бъдат предявявани, докато е в сила Антарктическият договор.
 Член V
 1. Договарящите страни, които не са страни на Антарктическия договор, приемат специалните задължения и отговорности на Консултативните страни на Антарктическия договор за защита и опазване на околната среда в района на Антарктическия договор.
 2. Договарящите страни, които не са страни в Антарктическия договор, се съгласиха, че в своите дейности в района на Антарктическия договор те ще наблюдават как и кога се изпълняват съответните договорени мероприятия за опазване на антарктическата флора и фауна и други подобни дейности, препоръчани от Консултативните страни на Антарктическия договор като част от отговорността, която те носят за опазването на антарктическата околна среда от всякакви форми вредно човешко вмешателство.
 3. В смисъла на целите на настоящата конвенция „Консултативните


text:
страни на Антарктическия договор“ включват договарящите се страни по Антарктическия договор, чиито представители участват в срещите съгласно член IX от Антарктическия договор.
 Член VI
 Настоящата конвенция не променя правата и задълженията на договарящите страни съгласно Международната конвенция за регулиране на китоловството и Конвенцията за опазване на антарктическите тюлени.
 Член VII
 1. Договарящите страни създават и се договарят да поддържат Комисия за опазване на антарктическите живи морски ресурси (наричана по-долу „комисията“).
 2. Участието в комисията се определя, както следва:
 а)
 всяка договаряща страна, участвала в срещата, на която е приета настоящата конвенция, се явява член на комисията;
 б)
 всяка страна участник, която е свързана с настоящата конвенция съгласно член ХХIХ, има право да бъде член на комисията за периода, по време на който тази страна е ангажирана в изследователска или уловна дейност, свързана с живите морски ресурси, по отношение на които се прилага конвенцията;
 в)
 всяка регионална икономическа интеграционна организация, която е свързана с конвенцията по член ХХIХ, има право да бъде член на комисията за периода, по време на който представителите на нейната държава са признати за членове;
 г)
 договаряща страна, която желае да участва в работата на комисията съгласно букви б) и в), представя на депозитаря основанията, въз основа на които иска да стане член на комисията, и декларира желанието си да поеме изпълнението на съществуващите консервационни дейности. Депозитарят предава на всеки член на комисията тази заявка със съответна приложена информация. В срок два месеца след получаването на тези сведения от депозитаря всеки член на комисията може да поиска свикване на специална среща на комисията за обсъждане на въпроса. След получаване на подобна заявка депозитарят организира такава среща. Ако няма заявка за среща, се приема, че договарящата страна, изпратила първоначалното искане, отговаря на условията за участие в комисията.
 3. Всеки член на комисията се представя от един представител, който може да бъде придружаван от заместници или съветници.
 Член VIII
 Комисията има законен характер и се ползва на територията на всяка от участващите страни със съответните правомощия, необходими за изпълнението на нейните функции и за осъществяването на задачите на настоящата конвенция. Привилегиите и имунитетът, с които се ползват Комисията и нейният екип на територията на участващите страни, се определят с договор между Комисията и съответните страни.
 Член IХ
 1. Функцията на комисията е да окаже влияние върху прилагането на принципите и изпълнението на задачите, изложени в член II от настоящата конвенция. В резултат на това тя:
 а)
 подпомага научноизследователската дейност и съответните проучвания на живите морски ресурси и морската екосистема на Антарктика;
 б)
 събира данни за състоянието и измененията на популациите на антарктическите живи морски ресурси и за факторите, оказващи влияние върху разпределението, изобилието и размножаването на уловните видове, както и на други видове или популации, зависими от тези фактори;
 в)
 осигурява информация за улова и условните популации;
 г)
 анализира, разпространява и публикува информация, отнасяща се до букви б) и в) и отчетите на Научния комитет;
 д)
 определя необходимостта от консервация и анализира ефективността на консервационните дейности;
 е)
 формулира, приема и ревизира консервационните дейности въз основа на възможно най-точни научни